Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
KAIKKIEN KANSOJEN KAIPAUS
Tulossa: -
Haavoittuneina me monesti haluamme käpertyä. Se vain pahentaa kipua.
Anteeksianto ei välttämättä poista kipua.
Siihen pitää pyytää apua Herralta.
Ylistyksessä on voima asemoida sinut saamaan -
Pyhän Hengen elämääsi puhumien asioiden täyteyden.
YLISTYSTÄ
Tervetuloa ohjelman pariin. Olen evankelista Nathan Morris.
Raamattu sanoo, että voitelu katkaisee ikeet.
Siksi uskomme, että kun katsot ohjelmaa, voitelu tuo läpimurron.
Vieraanamme on pastori Steve Uppal Britanniasta.
Et halua jäädä tästä paitsi.
Mutta ensin Uskon puhetta.
Uskon, että se vie uskosi uudelle tasolle.
Lopuksi rukoilen puolestasi.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Tänään tahdon puhua anteeksiannon voimasta.
Raamattu kertoo Matt. 18:21:ssä, että Pietari kysyi Jeesukselta, -
montako kertaa on annettava anteeksi. Ihanko seitsemän kertaa?
Jeesus vastasi, että 70 kertaa seitsemän.
On voimallista oppia antamaan anteeksi.
Haluamme monesti kostaa.
Haluamme, että loukkaajaan sattuu samalla tavalla.
Haluamme oikeutta. Mutta se tekee meistä vankeja.
Uskon Jumalan antavan tänään oivalluksen, -
että on voimallista oppia antamaan anteeksi.
Miksi anteeksianto on niin vaikeaa? Koska kipu on todellista.
Haavoittuneina me monesti haluamme käpertyä.
Se vain pahentaa kipua.
Pitää oppia antamaan anteeksi, koska Kristuskin antoi meille.
Jeesus sanoi, Matt. 6:15, että ellemme anna anteeksi, -
Isä ei anna anteeksi meille.
Siksi meidän pitää aloittaa Kristuksen rakkaudesta
Kun tunnemme Hänen rakkautensa, voimansa ja anteeksiantonsa, -
voimme oppia antamaan anteeksi muille.
Pitää ensin kohdata Kristuksen rakkaus.
Siitä saa armon antaa anteeksi.
Toiseksi anteeksianto vapauttaa meidät.
Anteeksiannon vaihtoehto on katkeruus.
Katkeruus myrkyttää elämän kaikki osa-alueet.
Kun päätämme antaa anteeksi, päätös aloittaa paranemisprosessin.
Kun annamme anteeksi, vapautuu vanki, -
ja vanki olemme me.
Voit pohtia, mistä tietää antaneensa anteeksi.
Anteeksiannossa on kaksi vaihetta. Ensin pitää päästää irti.
Ei enää kaipaa oikeutta tai hyvitystä.
Toisesta irti päästäminen vapauttaa sinut.
Toisessa vaiheessa kivun tilalla on rakkaus.
Tähän pystyy vain Pyhä Henki.
Kun teemme päätöksen, vapautuu Jumalan rakkauden voima, -
joka parantaa sisimpämme.
Kun annamme anteeksi, vaellamme Kristuksen täyteydessä.
Annamme anteeksi, koska ensin Hän antoi anteeksi meille.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Hei ja tervetuloa Kasvokkain-osioon. Vieraana on rakas ystäväni.
Jumala käyttää häntä väkevästi. Pastori Steve Uppal johtaa -
All Nations -seurakuntaa briteissä. Tänään puhumme siitä, -
mitä tarkoittaa olla haavoittunut ja miten selvitä haavoista, -
joita joskus saamme uskonelämässämme.
Paavali kehotti Ef. 6:ssa vahvistamaan sisäistä ihmistä -
ja pukemaan ylle Jumalan koko taisteluvarustus.
Olen huomannut työssäni ja Jumalan antamissa tehtävissä, -
että joskus voimme voittaa mutta silti olla haavaisia.
Jumala saattaa käyttää ihmistä väkevästi, -
mutta silti hänellä on haavoja, jotka Jumala tahtoo parantaa.
Siitä puhumme tänään. Steve, mitä tarkoittaa -
rakastaa Herraa ja olla Jumalan käytössä -
mutta silti olla haavoitettu?
Aihe on hyvin laaja. Emme millään ehdi käsitellä sitä kokonaan.
Jos joku kokee, ettemme puhu juuri hänen alueestaan, -
se johtuu siitä, ettei aika riitä. Ongelma haavojen kanssa on se, -
että haavaisuutemme voi joskus tulehduttaa muita.
Jos meillä on parantumaton haava, haava lopulta tulehtuu.
Vaikka juoksen kilparadalla, haava ja tulehdus voi satuttaa muita.
Vanhassa testamentissa, jos papilla oli ihossa rupi, -
hän ei voinut toimittaa uhreja. Haavoittunut ei voinut lähestyä Häntä.
Olemme uudessa liitossa. Hän ottaa vastaan rikkinäiset ja parantaa meidät.
Parantumattomat haavat vaikuttavat ihmisiin monilla tavalla.
Jotkut perääntyvät taistelusta ja jäävät sivuun.
Monet eivät enää käy seurakunnassa, -
vaikka Hepr. 10 kieltää hylkäämästä seurakunnan kokouksia.
He ovat saattaneet pettyä. Joku sanoi tai teki jotain -
ja aiheutti pettymyksen, ja he jäivät pois seurakunnassa.
Tapaan sanoa, että Jeesus on kestänyt seurakuntaa 2 000 vuotta.
Pimeällä keskiajalla kristityt tappoivat toisiaan.
Muutama vuosisata sitten tuli ilmestys upotuskasteesta.
Toiset kristityt hukuttivat upotuskastetta kannattavia.
Hengellä kastettuja potkittiin pois.
Kristityt ovat aina kohdelleet toisiaan epäkypsästi.
Jeesus on ollut hyvin armollinen ruumiilleen, seurakunnalle.
Hän on ollut meille armollinen 2 000 vuotta`.
Kuinka paljon enemmän meidän tulee olla armollisia toisillemme?
Mutta ongelma on... Kuvittelepa eläin, vaikka lemmikki.
Jonkun koira on vaikkapa jäänyt auton alle ja loukkaantunut.
Jos menet auttamaan sitä, se hyökkää tai murisee, -
sillä siihen tekee kipeää. Se ei ymmärrä, että yrität auttaa.
Se ajattelee, ettet ymmärrä sen tilannetta ja kipua.
Niinpä se hyökkää. Me olemme samanlaisia.
Haavoittuneet haavoittavat muita. Kun paranemme, -
opimme näkemään toisen kivun ja ottamaan sen kantaaksemme.
Jeesus oli ehyin ihminen, joka on koskaan elänyt.
Hän oli ristillä. Häntä oli syytetty. Kaikki oli kääntynyt Häntä vastaan.
Ihmiset sylkivät Häntä.
Mieti. Jumalan Poika, joka kannatteli heidän elämäänsä Sanansa voimalla.
He käskivät Hänen todistaa, kuka Hän on. Hän sanoi: -
"Anna heille anteeksi. He eivät tiedä mitä tekevät."
Kypsä ihminen osaa ottaa vastaan muiden syytökset ja kivun -
ja ottaa ne kantaakseen, ja se nousee rukouksena. Niin Jeesus teki.
Niissä hetkissä auktoriteettimme kasvaa, -
kun tuskallisissa koettelemuksissa otamme kantaaksemme kivun -
Jumalan armon avulla. En tarkoita, että olemme kynnysmattoja.
Otamme silti asioita puheeksi ja huomautamme, jos joku tekee väärin.
Mutta on aikoja, jolloin katsotaan loukkauksen yli.
Aina ei voi olla herkkänahkainen. Joillain katsojilla voi olla haavoja.
He ovat kuin eläin, joka hyökkää. "Et tiedä, mitä he tekivät."
En tiedä, mutta tiedän, mitä Jeesus koki ja mitä itse olen kokenut.
Voimme joko katkeroitua tai kasvaa. Se on oma valintamme.
Voimallinen ilmestys tässä kaikessa on se, -
että Jumala on antanut meille avaimen selvitä haavoista, -
joita tulee elämässä ja tässä maailmassa.
On suuri tragedia, kun haavat saavat sydämemme kovettumaan niin, -
ettemme kuule Jumalan ääntä.
Eräs suuri, väkevä saarnaaja sanoi minulle kerran: -
"Älä saarnaa, jos olet vielä vereslihalla."
Kun meillä on parantumaton haava, se pitää ensin korjata.
Tapaan saarnata, että Raamatussa Jeesus sanoi: -
"Kiellä itsesi, -
ota ristisi ja seuraa minua."
Mitä itsensä kieltäminen tarkoittaa? Itselleen kuolemista.
Kun meillä on haavoja, emme aina pysty siihen.
Heti kun koemme, että meillä on oikeus katkeruuteen, -
kostoon ja takaisinmaksuun samalla mitalla, -
vihollinen pääsee tekemään siitä linnakkeen.
Ja se saastuttaa muita.
Hepr. 12, pitäkää huoli siitä, ettei katkeruuden juuri pääse kasvamaan.
Se alkaa pienestä juuresta, kasvaa suureksi ja saastuttaa monia.
Olen tavannut suuria, väkeviä Jumalan valtakunnan työntekijöitä, -
jotka ovat jotenkin kireitä, loukkaantuneita tai katkeria.
Sitä ei osaa aina määritellä.
Joskus tajuaa, että henkilöllä on parantumaton haava.
Sitä tarkoitin saarnaamisesta vereslihalla.
Voi saarnata Hengessä mutta haava puskee esiin.
Saarnaat sanoilla ja sillä, mitä kannat.
Se näkyy myös avioliitoissa. Kun ihminen on katkera, -
se tulehduttaa lapset ja puolison.
Se ei ole mikään uusi asia. Jo Hepr. kirjeen kirjoittaja varoitti, -
että kun loukkaus muuttuu katkeruudeksi, se vaikuttaa moniin.
Eräs tosi voimallinen asia, jossa koen voitelua, -
on Jeesuksen sanat siitä, että vehnä ja rikkavilja kasvavat yhdessä.
Joskus näemme elämässämme voitelua ja Jumalan suosiota.
Jumala käyttää elämäämme.
Emme tajua, että haava ja se tilanne voivat kasvaa, -
vaikka elämässämme on voitelu.
Lopulta se estää Jumalan tarkoituksen elämässämme, -
sillä se puskee esiin juuri silloin, -
kun olemme Jumalan käytössä ja eniten esillä.
Jumalan armoa on, että Hän käyttää myös rikkinäisiä, -
mutta sen nojalla ei saa ikinä sanoa: -
"Ei tässä hätää. Katkeruuteni ei vaivaa Jumalaa."
Smith Wigglesworth on sanonut: -
"Koettelemukset voivat nostaa suurempaan kirkkauteen."
Koettelemuksessa kysy: "Mitä voin oppia?"
"Miten kuolen itselleni tässä?"
"Herra, auta minua hyväksymään toisten kypsymättömyys."
Sanan vesi. Kun saat haavan, huuhtele se Sanan vedellä.
Pyhän Hengen öljy. Ennen haavaan pantiin öljyä suojakalvoksi.
Se on elämistä Sanan vedessä ja Hengen öljyssä.
Anna sen pestä. Ylistä. Sano Herralle: "Ota kipuni. En saa sitä loppumaan."
Hän irrottaa nuolet ja vuodattaa öljynsä. Haava alkaa parantua.
Sana, Henki ja kolmanneksi ihmiset ja hyvät ihmissuhteet.
Monilta puuttuu henkilö, jolle he olisivat tilivelvollisia.
En puhu vain työtovereista palvelutyössä. Tarkoitan ihmisiä, -
joiden edessä voi olla avoin ja haavoittuvainen ja joita kuuntelee.
Eristäminen on näissä tilanteissa vihollisen tärkeimpiä aseita.
Se yrittää vakuuttaa, että meillä on oikeus tuntea niin.
Onko vielä muita avaimia?
Jotkut ovat joutuneet kohtaamaan isoja tragedioita, ehkä hyväksikäyttöä.
Oletko huomannut muita avaimia, -
jotka voisivat auttaa meitä paranemaan?
Olen tavannut hyväksikäytettyjä. Osa on hyvin lempeitä ja rakastavia.
Toiset eivät ole kokeneet läheskään yhtä pahaa, ja he ovat hyvin katkeria.
Se ei ole kiinni siitä, mitä ihmiselle on tapahtunut, -
vaan siitä, miten sen käsittelee.
Kaikille on tapahtunut jotain ikävää. En vähättele kenenkään kipua.
Mutta Sanan vesi, Pyhän Hengen öljy, uskonyhteisö -
ja sitoutuminen anteeksiantoon.
Anteeksianto on voimallisimpia avaimia.
Paavali sanoo Kor. kirjeessä, -
että älkää olko tietämättömiä vihollisen juonista.
Sillä on juonia. Eräs on saada meidät pitämään kiinni loukkauksista.
Kreikan kielellä "anteeksianto" tarkoittaa "päästää irti".
Jos olisit loukannut minua ja en antanut anteeksi, -
kun annan anteeksi, päästän irti. Jos pidän kiinni, kärsin siitä itse.
Siinä on voimallinen ilmestys. Anteeksianto ei ole tunne.
Se on päätös. Se on ero.
Anteeksianto ei välttämättä poista kipua.
Siihen pitää pyytää apua Herralta. Kipu voi tuntua joitain viikkoja.
Kun olen tullut vanhemmaksi ja harjoitellut, -
minun on vaikeampaa mököttää pitkään. Se vaikuttaa kaikkeen.
En voi mököttää perheelle tai seurakuntalaiselle.
Mitä nopeammin käsittelen sen, sitä nopeammin vapaudun.
Tahdon sanoa, ettet katso tätä sattumalta.
Kun olen huomannut, että olen loukkaantumaisillani -
tai joku on haukkunut minua, vietän aikaa kahdestaan Herran kanssa.
Hänen läsnäolossaan ei voi olla kovin pitkään tajuamatta, -
että ehkä itsekin olen loukannut muita ja lyönyt toisiin haavoja.
Meidän täytyy vain levätä Hänessä.
Hänen parantava öljynsä korjaa elämäämme.
Mahtavaa, että olit mukana. Voisimme puhua vaikka kuinka kauan.
Tämä oli Kasvokkain. Ensi kertaan!
Tulossa: -
SELA-HETKI
YLISTYS
TULKAA HÄNEN ESIPIHOIHINSA YLISTÄEN.
PALVOKAA PYHÄSSÄ KAUNISTUKSESSA.
KATSELKAA -
HERRAN KIRKKAUTTA.
SELA! TÄTÄ ON YLISTYS.
Yksi asia, jota ylistyksessä rakastan, -
on se, että olipa sitten ylistysjohtaja tai joku, joka vain rakastaa Jeesusta, -
ylistyksessä on voima asemoida sinut -
saamaan Pyhän Hengen lupausten täyteys.
Luukkaan evankeliumissa kerrotaan Simeonista.
Hän oli saanut sanan Jumalalta, ettei hän näkisi kuolemaa, -
ennen kuin hänen silmänsä näkisivät täyttymyksen, Messiaan.
Simeon otti sanan, ja kunnon juutalaisena hän tiesi, -
että Messias on oleva juutalainen.
Hän sanoi: "En tiedä, missä Hänen vanhempansa käyvät ruokaostoksilla."
"En tiedä heidän lempiravintolaansa."
"Mutta tiedän, että heidän pitää tuoda Messias-vauva temppeliin -
asetettavaksi Herran eteen uhrina."
Kaikki juutalaiset poikavauvat piti pyhittää Herralle kuukauden ikäisenä.
Simeon asemoi itsensä ylistyksen paikkaan.
Hän asemoi itsensä temppeliin.
Päivä toisensa jälkeen vanha Simeon tervehti kaikkia vauvoja.
Hän halusi tietää: "Onko tämä Messias? Hänkö vapahtaa Israelin?"
"Näenkö minä Herran pelastuksen?"
Hän tervehtii kaikkia vauvoja joka päivä.
Hienoa tässä on se, että yhtenä päivänä, -
jolloin hän luultavasti mietti: "Onko tämä se päivä, jolloin näen Hänet", -
Maria ja Joosef toivat vauvan, jonka nimi oli Jeshua.
Hepreaksi "Jeshua" tarkoittaa: pelastus, vapautus, apu, menestys, -
vapautus stressistä ja lannistumisesta.
He kävelevät temppeliin Jeshua-vauvan kanssa.
Simeon kysyy, mikä on vauvan nimi.
Voitko kuvitella, millaista mahtoi olla, kun he nostivat vauvan ja sanoivat: -
"Tämä on pelastus. Vapautuksesi on tässä."
Simeon sanoi: "Nyt minä voin kuolla. Olen nähnyt Herran pelastuksen."
Ehkä sinäkin olet saanut Jumalalta sanan, joka ei ole vielä toteutunut.
Kenties Pyhä Henki on puhunut sinulle, -
mutta olet lannistunut, sillä se ei ole toteutunut.
Annan sinulle vinkin. Asemoi itsesi ylistyksen paikkaan.
Kun ylistät Herraa ja menet jatkuvasti Hänen läsnäoloonsa -
ja teet niin sitkeästi johdonmukaisesti, -
tulet näkemään sen, mitä Herra on sanonut.
Luuk. 1:37 sanoo, -
ettei yksikään sana Jumalalta ole vailla voimaa toteutua.
Ja arvaa mitä? Tätä on ylistys.
KÄY OSOITTEESSA: SHAKETHENATIONS.COM/SELAH
OLET ARVOLLINEN SAAMAAN KAIKEN
Kaikki pyhät ja enkelit -
kumartavat valtaistuimesi eessä.
Kaikki vanhimmat -
heittävät kruununsa -
Jumalan Karitsan eteen ja laulavat: -
Olet arvollinen saamaan kaiken.
Sillä Sinusta on kaikki -
ja Sinulle on kaikki.
Ansaitset kaiken kunnian.
Olet arvollinen saamaan kaiken.
Sillä Sinusta on kaikki -
ja Sinulle on kaikki.
Ansaitset kaiken kunnian.
He laulavat: Oo-oo-oo...
Olet arvollinen saamaan kaiken.
Olet arvollinen saamaan kaiken, Jeesus.
Sillä Sinusta on kaikki -
ja Sinulle on kaikki.
Ansaitset kaiken kunnian.
Päivin ja öin, öin ja päivin, -
suitsuke nouskoon.
Päivin ja öin, öin ja päivin, -
suitsuke nouskoon.
Päivin ja öin, öin ja päivin, -
suitsuke nouskoon.
Päivin ja öin, öin ja päivin.
Olet arvollinen saamaan kaiken.
Sillä Sinusta on kaikki -
ja Sinulle on kaikki.
Ansaitset kaiken kunnian.
Sillä Sinusta on kaikki -
ja Sinulle on kaikki.
Ansaitset kaiken kunnian.
Jatketaan täältä rukouksella. Uskon ihmeeseesi.
Tänne on tullut rukouspyyntöjä kaikkialta maailmasta.
Jumala vuodattaa Henkeään maailman kansoissa.
Pyhän Hengen voitelu ei tunne rajoja ja muureja.
Uskon kautta voit saada sen, missä ikinä tätä katsotkin.
Uskomme taloudellisiin läpimurtoihin mutta myös paranemiseen.
Ihmiset ovat lähettäneet rukouspyyntöjä.
Ovid kirjoittaa El Salvadorista. Hän kärsii lupuksesta.
David tarvitsee taloudellisen läpimurron.
Justin kärsii epilepsiasta.
Uskomme väkevään ihmeeseen elämässäsi.
Joku kirjoittaa... Sierra Tennesseestä. Hän on koukussa kipulääkkeisiin.
Jumala on tiennyt nämäkin pyynnöt jo ennen kuin ne on esitetty.
Nyt lasken käteni ja uskomme ihmeeseesi.
Isä, Jeesuksen väkevässä nimessä, uskomme ihmeisiin, merkkeihin -
ja tunnustekoihin, sillä Sinä olet luvannut, -
että olet Parantajamme ja Vapahtajamme.
Tulen uskalluksella armon istuimen eteen Kristuksen veren kautta.
Otan vallan kaikilta sairauksilta, taudeilta ja linnakkeilta.
Puhun Jeesuksen nimessä. Sairauden on lähdettävä nyt -
Jeesuksen väkevässä nimessä. Nuhtelen lupusta.
Nuhtelen munuaissairautta Jeesuksen nimessä.
Nuhtelen hermovauriota.
Joku miespuolinen katsoja on saanut hermovaurion aivohalvauksesta.
Jeesuksen nimessä käsken elämän hänen kehoonsa tässä hetkessä.
Joku henkilö, joka katsoo tätä, kärsii...
Näin pieniä kyhmyjä kaikkialla kehossa.
En halua sanoa "syöpä", mutta pieniä kyhmyjä kaikkialla.
Jumala parantaa sen Jeesuksen nimessä.
Jumala ottaa ne pois nyt Jeesuksen nimessä.
Tulet hämmästymään.
Kolmen päivän päästä kyhmyt ovat hävinneet.
Isä, puhun paranemista.
Ne, joita on piinattu, joita pelko on piinannut öisin.
Murran sen ikeen Jeesuksen verrattoman nimen voimassa.
Vapaudu tässä hetkessä Jeesuksen nimessä.
Herra, nuhtelemme lääkeriippuvuutta.
Isä, Jeesuksen nimessä julistamme ihmettä tässä hetkessä.
Kehossasi saattaa nyt tuntua lämpöä tai sähköisyyttä.
Kokeile, paranitko, uskossa.
Jos tarvitset ihmeen, ojenna kätesi. Ota se vastaan Jeesuksen nimessä.
Meillä on evankeliointi- kampanjoita ympäri maailmaa.
Emme pysty tähän ilman teitä. Rakastamme teitä.
Ota selvää kotisivuiltamme kiertueaikataulustamme.
Seuraa meitä Facebookissa, -
Twitterissä, Instagramissa ja YouTubessa.
Jos jokin jakso jäi katsomatta, mene YouTube-kanavallemme.
Näet siellä myös ihmeitä, joita tapahtuu eri puolilla.
Tämä on mahtava päivä.
Lopun ajat ovat täyttymässä silmiemme edessä.
Jumala vuodattaa Henkensä kaiken lihan ylle.
Nouse Hengen voimassa. Ensi kertaan!
Jumalan siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Raamatuntekstit: Raamattu Kansalle
Suomennos: Marianne Tenetz